CELEX: 62009CJ0017
Language: el
Date: 2010-01-21
Title: Απόφαση του Δικαστηρίου (τέταρτο τμήμα) της 21ης Ιανουαρίου 2010.#Ευρωπαϊκή Επιτροπή κατά Ομοσπονδιακής Δημοκρατίας της Γερμανίας.#Δημόσιες συμβάσεις υπηρεσιών - Υπηρεσίες διάθεσης βιοαποδομήσιμων και φυτικών αποβλήτων - Ανάθεση χωρίς ανοικτές διαδικασίες διαγωνισμού για τη σύναψη δημοσίων συμβάσεων.#Υπόθεση C-17/09.

Απόφαση του Δικαστηρίου (τέταρτο τμήμα) της 21ης Ιανουαρίου 2010 – Επιτροπή κατά Γερμανίας
      (Υπόθεση C‑17/09)
      «Δημόσιες συμβάσεις υπηρεσιών – Υπηρεσίες διάθεσης βιοαποδομήσιμων και φυτικών αποβλήτων – Ανάθεση χωρίς ανοικτές διαδικασίες διαγωνισμού για τη σύναψη δημοσίων συμβάσεων»
      1.                     Προσέγγιση των νομοθεσιών – Διαδικασίες σύναψης δημοσίων συμβάσεων υπηρεσιών – Οδηγία 92/50 – Παράβαση κράτους μέλους (Οδηγία
            92/50 του Συμβουλίου) (βλ. σκέψεις 15-18)
      2.                     Προσέγγιση των νομοθεσιών – Διαδικασίες προσφυγής στον τομέα της συνάψεως συμβάσεων κρατικών προμηθειών και δημοσίων έργων
            – Οδηγία 89/665 (Άρθρο 226 ΕΚ· οδηγία 89/665 του Συμβουλίου) (βλ. σκέψεις 22-23)
      Αντικείμενο 
      
         
               Παράβαση κράτους μέλους – Παράβαση του άρθρου 8 σε συνδυασμό με τους τίτλους III έως VI της οδηγίας 92/50/ΕΟΚ του Συμβουλίου,
                  της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών (ΕΕ L 209, σ. 1) – Παράλειψη
                  διοργανώσεως νομότυπης ευρωπαϊκής διαδικασίας συνάψεως δημοσίας συμβάσεως πριν από την υπογραφή, μεταξύ του Δήμου της Βόννης
                  και ιδιωτικής εταιρίας, συμβάσεως για τη διάθεση βιοαποδομήσιμων και φυτικών αποβλήτων
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Ομοσπονδιακή Δημοκρατία της Γερμανίας παρέβη τις υποχρεώσεις που υπέχει από το άρθρο 8 σε συνδυασμό με τους τίτλους III
                     έως VI της οδηγίας 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων
                     υπηρεσιών, καθόσον ο Δήμος της Βόννης και η εταιρία Müllverwertungsanlage Bonn GmbH συνήψαν δημόσια σύμβαση παροχής υπηρεσιών
                     για τη διάθεση βιοαποδομήσιμων αποβλήτων και απορριμμάτων συντήρησης χώρων πρασίνου χωρίς διαδικασία σύναψης περιλαμβάνουσα
                     ευρωπαϊκή πρόσκληση για την υποβολή προσφορών.
                  
               
            
         
                  2)
               
               
                  
               
               
                  	Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.